stanford-oval/wikipedia huggingface dataset:
American Boyfriend: A Suburban Love Story

| American Boyfriend: A Suburban Love Story Kevin Abstract |
| --- | --- | --- |

Studioalbumin tiedot
 Julkaistu: 18. marraskuuta 2016
 Formaatti: LP, digitaalinen, CD
 Tuottaja(t): Michael Uzowuru, Kevin Abstract, bearface., Russell "JOBA" Boring, Albert Gordon, Robert Hale, Romil Hemnani, Om'Mas Keith, Jeff Kleinman, Roy Mabie, Ricky Reed
 Tyylilaji: hip hop, indie pop, rnb
 Kesto: 37.39
 Levy-yhtiö: Question Everything Inc.
Muut kannet
 Vaihtoehtoinen kansikuva
Kevin Abstractin muut julkaisut
| MTV1987 2015 | American Boyfriend: A Suburban Love Story 2016 | Arizona Baby 2019 |
Singlet albumilta American Boyfriend: An Suburban Love Story
 ”Echo” Julkaistu: 30. marraskuuta 2015  ”Empty” Julkaistu: 20. syyskuuta 2016  ”Yellow” Julkaistu: 2. marraskuuta 2016  ”Miserable America” Julkaistu: 3. marraskuuta 2016
American Boyfriend: A Suburban Love Story on Brockhampton - poikabändin keulajäsen Kevin Abstractin toinen studioalbumi, joka julkaistiin poikabändin oman levy-yhtiön kautta 18. marraskuuta 2016, mutta albumi vuosi nettiin päivä ennen suunniteltua julkaisupäivää. Albumi kertoo Kevinin kokemuksista homoseksuaalina lukiossa. Kappaleille Miserable America, Runner ja Empty on julkaistu musiikkivideot.
Albumin alkuperäinen nimi paljastettiin Kevinin ja The Neighbourhood -yhtyeen kiertueella, "They Shoot Horses" maaliskuussa 2016, mutta nimi vaihdettiin heinäkuussa nykyiseen, josta Kevin ilmoitti Twitterissä. Albumin kansikuvan ja taiteellisen suunnittelun teki graaffinen suunnittelija, Henock Sileshi joka on Brockhamptonin taustajäsen.
Kevin julkaisi vaihtoehtoisen kansikuvan albumille 31. lokakuuta 2016, jonka suunnitteli Tyler Mitchell ja Henock Sileshi. Kevin käytti albumin kansikuvaan inspiraationa "paitoja, joita myydään Texasin huoltoasemilla".
Kappaleet

Empty – 3.14
Seventeen – 2.45
Blink – 2.55
Friendship – 0.23
Tattoo – 3.27
Yellow – 3.31
Suburbian Born – 1.09
Kin – 3.26
Runner – 2.57
Flintridge – 0.37
Papercut – 3.27
June 29th – 0.48
Miserable America – 2.45
American Boyfriend – 3.58
Echo – 2.36
I Do (End Credits) – 2.38
Arvostelut

Pitchfork: 6.4/10
Antti Taskinen

Antti Taskinen -nimisiä henkilöitä ovat:
Antti Taskinen (s. 1923), valokuvaaja
Antti Taskinen (s. 1976), murhaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antti Taskinen”, voi hakea sivunnimihaulla, laajalla sivunnimihaulla tai tekstihaulla.
Antti Toivola

Antti Toivola (s. 31. toukokuuta 1994 Seinäjoki) on suomalainen pesäpalloilija, joka edustaa Kannuksen Uraa. Hänen kasvattajaseuransa on Nurmon Jymy. Hän on pelannut Nurmon Jymyn lisäksi Superpesistä Koskenkorvan Urheilijoissa ja Seinäjoen JymyJusseissa 25. heinäkuuta 2023 mennessä yhteensä 13 ottelua. Ykköspesiksessä hän on edustanut Kannuksen Uran lisäksi myös Alavuden Peli-Veikkoja ja Alajärven Ankkureita.
Antti Tikkanen

Antti Tikkanen (s. 3. toukokuuta 1980 Oulainen) on suomalainen viulisti. Hän on lähtöisin Pohjois-Pohjanmaalta mutta on sittemmin asettunut Helsinkiin. Hän aloitti viulunsoiton 7-vuotiaana ja pääsi vuonna 1997 opiskelemaan Sibelius-Akatemiaan, jossa häntä opetti aluksi Lajos Garam ja sitten Mi-kyung Lee. Hänen muita opettajiaan ovat olleet Zinaida Gilels, Pavel Vernikov ja Kreeta-Maria Kentala (barokkiviulu) sekä Eurooppalaisessa kamarimusiikkiakatemiassa Hatto Beyerle ja Johannes Meissl.
Tikkanen on esiintynyt keskeisimpien suomalaisorkesterien solistina ja toiminut kamarimusiikin puolella jousikvartetti Meta4:n jäsenenä. Hän on järjestänyt Kamari Soi! -tapahtumaa Oulaisissa ja perustanut viulistipuolisonsa Minna Pensolan kanssa Punavuoren Kamarimusiikkiyhdistyksen Helsingissä. Vuonna 2014 hänestä tuli Suomalaisen barokkiorkesterin taiteellinen johtaja. Hän käyttää instrumenttinaan Suomen Kulttuurirahaston Ex-Berglund-viulua (Stradivarius).
Vuonna 2021 Tikkanen ja Minna Pensola valittiin Kuhmon kamarimusiikkijuhlan taiteellisiksi johtajiksi.
Anneli Airikka-Lammi

Anneli Airikka-Lammi (s. 1944) on suomalainen tekstiilitaiteilija. Hän on suunnitellut painokankaita useille suomalaisille yrityksille, kuten Finlaysonille, Suomen Trikoolle ja Tampellalle. Hänen suunnittelemiaan kankaita ja tekstiilitauluja pidetään elämäniloisina ja herkästi piirrettyinä, ja niille on ominaista raikas ja mehevä väritys. Hän on tehnyt sisustusoppaan Iloa ja ideoita sisustukseen : kirjontaa, tilkkutöitä, kuivakukkia, paperimassatöitä, posliininmaalausta Annelin tapaan (WSOY, 1994).
Airikka-Lammi on valittu vuoden 1982 tekstiilitaiteilijaksi.
Aiheesta muualla

Anneli Airikka-Lammi tekee taidetta sydämestä, (Arkistoitu – Internet Archive) Eeva-lehti
Andrew Aaron Chisha

Andrew Aaron Chisha (s. 24. marraskuuta 1933) on sambialainen roomalaiskatolinen piispa. Hän sai pappisvihkimyksensä 29. elokuuta 1965, ja piispaksi hänet vihittiin 12. joulukuuta 1993. Pääkonsekraattorina toimi Giuseppe Leanza, jota avustivat James Mwewa Spaita ja Adrian Mung'andu. Chisha toimi Mansan hiippakunnan piispana vuodesta 1993, kunnes jäi eläkkeelle 15. tammikuuta 2009.
Anneli Arho

Marjo Anneli Arho (s. 12. huhtikuuta 1951 Helsinki) on suomalainen musiikkipedagogi ja säveltäjä.
Anneli Arho opiskeli Sibelius-Akatemiassa musiikin teoriaa sekä sävellystä Jukka Tiensuun johdolla. Hän jatkoi opintojaan Freiburgissa Klaus Huberin ja Brian Ferneyhoughn johdolla. ja suoritti musiikin tohtorin tutkinnon. Hän opettaa Sibelius-Akatemiassa.
Arhon puoliso on säveltäjä Jukka Tiensuu.
Teoksia

Minos (1978) cembalolle, omistettu Jukka Tiensuulle
Once upon a time (1980), puupuhallinkvintetto
Aikaika (1987) kolmelle sellolle
Answer mezzo-sopraanolle, käyrätorvelle ja jousikvartetille (1978)
Par comparaison kolmelle sellolle (1981)
Les temps emboites kolmelle sellolle (1987)
Atmosphere (1997)
In sordina (2006)
Anton Konkola

Anton Konkola.
Anton Konkola (1. lokakuuta 1872 Jämsä – 25. helmikuuta 1910 Tampere) oli suomalainen talonpoika, liikemies ja patruuna. Konkola oli Kansallis-Osake-Pankin Jämsän haarakonttorin perustaja ja ensimmäinen johtaja.
Anton Konkolan vanhemmat olivat sahanomistaja Severus Konkola ja Susanna Gustava Hägglin. Konkola kirjoitti ylioppilaaksi Jyväskylän lyseosta ja valmistui agronomiksi Mustialan maanviljelyskoulusta vuonna 1896. Hän kuului vuoden 1899 suureen lähetystöön Jämsän edustajana.
Anton Konkola oli vuodesta 1896 naimisissa Eva Maria Waldenin kanssa. Eva Maria Walden oli kenraali Rudolf Waldenin sisar.
Alen Halilović

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 18. kesäkuuta 1996 (ikä 28)
Syntymäpaikka:  Dubrovnik, Kroatia
Pelipaikka: hyökkäävä keskikenttä
Pituus: 169 cm
Paino: 69 kg
Seura
Seura:  Standard Liège (lainalla AC Milanista)
Pelinumero: 11
Junioriseurat
0000–2012:  Dinamo Zagreb
Seurat
| Vuodet | Seura | O | (M) |
| 2012–2014 |  Dinamo Zagreb | 44 | (7) |
| 2014–2015 |  FC Barcelona B | 30 | (4) |
| 2015–2016 |  FC Barcelona | 0 | (0) |
| 2015–2016 | →  Sporting Gijón (laina) | 36 | (3) |
| 2016–2018 |  Hamburger SV | 6 | (0) |
| 2017–2018 | →  UD Las Palmas (laina) | 38 | (2) |
| 2018– |  AC Milan | 0 | (0) |
| 2019– | →  Standard Liège (laina) | 2 | (0) |
| Yhteensä | Yhteensä | 156 | (16) |
Maajoukkue
| 2010 |  Kroatia U14 | 2 | (1) |
| 2010–2011 |  Kroatia U15 | 6 | (3) |
| 2012 |  Kroatia U16 | 4 | (1) |
| 2012–2013 |  Kroatia U17 | 10 | (2) |
| 2013 |  Kroatia U18 | 3 | (1) |
| 2014–2018 |  Kroatia U21 | 14 | (3) |
| 2013–2016 |  Kroatia | 9 | (0) |
 Seurajoukkueuran tilastot kattavat vain kansalliset sarjat, päivitetty 9. helmikuuta 2019.  Maajoukkueuran tilastot päivitetty 9. helmikuuta 2019.
Alen Halilović (s. 18. kesäkuuta 1996 Dubrovnik) on kroatialainen jalkapalloilija, joka edustaa Jupiler Pro Leaguessa pelaavaa Standard Liègeä lainalla Italian Serie A:ssa pelaavasta AC Milanista.
Hyökkäävän keskikenttän pelipaikalla pelaavaa vasenjalkaista Halilovićia pidettiin uransa alussa yhtenä Euroopan suurimmista jalkapallolupauksista. Hän on Kroatian pääsarjan kaikkien aikojen nuorin maalintekijä ja Kroatian A-maajoukkueen kaikkien aikojen nuorin pelaaja, joka on päässyt kentälle maaottelussa.
Seurajoukkueura

Halilovićin kasvattajaseura on Dinamo Zagreb. 27. syyskuuta 2012 hän teki debyyttinsä Kroatian pääsarjassa, jolloin hänestä tuli sarjan kaikkien aikojen nuorin  pelaaja. Edellinen ennätyksen haltija oli Halilovićin ystävä Mateo Kovačić. Marraskuussa 2012 Halilović teki debyyttinsä Mestareiden liigassa Paris Saint-Germainia vastaan, ollen näin kaikkien aikojen toiseksi nuorin liigassa pelannut pelaaja, sekä nuorin Dinamo Zagrebin joukkueessa Mestareiden liigassa pelannut. Tämänkin ennätyksen edellinen haltija oli Kovačić.
Keväällä 2014 Halilović solmi viiden vuoden sopimuksen Barcelonan kanssa. Siirtosummaksi ilmoitettiin 2,2 miljoonaa euroa, jota kuitenkin nostetaan Halilovićin noustessa Barcelonan ykkösmiehistöön. Hän aloitti seuran kakkosjoukkueessa Barcelona B:ssä.
Kaudeksi 2015-2016 Halilović siirtyi lainalle Primera Divisiónin Sporting Gijóniin.
Maajoukkueura > Nuorten maajoukkue

Halilović edusti Kroatiaa alle 17-vuotiaiden MM-kisoissa 2013 Arabiemiraateissa. Lohko C:ssä pelannut Kroatia karsiutui jo alkulohkossa. Halilović teki turnauksessa yhden maalin.
Maajoukkueura > A-maajoukkue

Halilović debytoi Kroatian jalkapallomaajoukkueessa 10. kesäkuuta 2013 Portugalia vastaan. Hän on pelannut maajoukkueessa yhdeksän ottelua tekemättä yhtään maalia.
Aiheesta muualla

Kuvia tai muita tiedostoja aiheesta Alen Halilović Wikimedia Commonsissa
Andre Cason

| Mitalit> Maa:   Yhdysvallat.Miesten yleisurheilu.MM-kilpailut  | Mitalit> Maa:   Yhdysvallat.Miesten yleisurheilu.MM-kilpailut  | Mitalit> Maa:   Yhdysvallat.Miesten yleisurheilu.MM-kilpailut  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Tokio 1991 | 4 × 100 metrin  viesti |  |
|  Kultaa | Stuttgart 1993 | 4 × 100 metrin  viesti |  |
|  Hopeaa | Stuttgart 1993 | 100 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Sevilla 1991 | 60 metriä |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Havanna 1991 | 100 metriä |  |
| Junioreiden MM-kilpailut  | Junioreiden MM-kilpailut  | Junioreiden MM-kilpailut  |  |
|  Kultaa | Sudbury 1988 | 100 metriä |  |
| Universiadit  | Universiadit  | Universiadit  |  |
|  Kultaa | Duisburg 1989 |  100 metriä |  |
|  Kultaa | Duisburg 1989 | 4 x 100 metriä |  |
Andre Cason (s. 20. tammikuuta 1969 Virginia Beach) on yhdysvaltalainen entinen pikajuoksija. Hänen ennätyksensä 100 metrin juoksussa on Stuttgartissa vuonna 1993 juostu aika 9,92. Cason piti hallussaan sisäratojen 60 metrin juoksun maailmanennätystä 6,41 vuosina 1992–1998.
Ennätykset > Ulkoradat

100 metriä: 9,92 (1993)
Ennätykset > Sisäradat

50 metriä: 5,62 (1992)
60 metriä: 6,41 (1992), maailmanennätys vuoteen 1998 asti
Armeron onnettomuus

| Armeron onnettomuus |
| --- | --- |
 Armeron kaupunkia maanvyöryn jälkeen.
Päivämäärä:  13. marraskuuta 1985
Kellonaika:  23.30
Tapahtumapaikka:  Armero, Kolumbia
Syy:  tulivuorenpurkauksen aiheuttama maanvyöry
Kuolleita:  23 080
Höyrypurkaus Nevado del Ruiz -vuorella syyskuussa 1985.
Armeron onnettomuus oli maanvyöry Armeron kaupungissa Kolumbiassa, joka tapahtui hieman ennen puoltayötä 13. marraskuuta 1985. Se sai alkunsa kello 15.05 paikallista aikaa, kun Nevado del Ruiz -tulivuori alkoi purkautua vapauttaen ilmaan tuhkaa, joka satoi kello 17 Armeroon. Vuorella tapahtui kello 21.08 räjähdys, joka irrotti ja sulatti kaksi prosenttia vuoren jääpeitteestä. Purkaus voimistui kello 21.30, ja vuoren rinteiltä valuva vesi aiheutti maanvyöryjä ja synnytti mutavirtoja. Virrat kertyivät Gualí- ja Lagunilla-jokien laaksoihin muodostaen 45 metriä syvän nopeasti liikkuvan massan.
Kello 11.30 mutavirta ja sen mukaansa keräämä aines saavutti Armeron kaupungin 65 kilometrin päässä tulivuoresta. Virtauksen loppunopeus oli 300 kilometriä tunnissa, ja se kuljetti mukanaan 350 miljoonaa kuutiometriä mutaa ja muuta ainesta. Virta tuhosi kaupungin täysin ja peitti Toliman tasangosta lähes 20 000 hehtaaria neljän metrin mutakerroksella. Kaupungin 26 000 asukkaasta yli 23 000 kuoli onnettomuudessa.
Anton Kodjabašev

| Mitalit> Maa:   Bulgaria.Miesten painonnosto.MM-kilpailut  | Mitalit> Maa:   Bulgaria.Miesten painonnosto.MM-kilpailut  | Mitalit> Maa:   Bulgaria.Miesten painonnosto.MM-kilpailut  | Maa:   Bulgaria> Miesten painonnosto. |
| --- | --- | --- | --- |
|  Kultaa | Thessaloniki 1979 | 56 kg |  |
|  Kultaa | Lille 1981 | 56 kg |  |
|  Kultaa | Ljubljana 1982 | 56 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Varna 1979 | 56 kg |  |
|  Kultaa | Lille 1981 | 56 kg |  |
|  Kultaa | Ljubljana 1982 | 56 kg |  |
|  Pronssia | Vittorio 1984 | 60 kg |  |
Anton Kodjabašev on entinen bulgarialainen painonnostaja.
Kodjabašev voitti sekä maailmanmestaruuden että Euroopan-mestaruuden alle 56-kiloisten sarjassa vuosina 1979, 1981 ja 1982. Lisäksi hän saavutti EM-pronssia alle 60-kiloisten sarjassa vuonna 1984.
Andrea Ávila

| Andrea Ávila> Henkilötiedot |
| --- | --- |
Koko nimi:  Andrea Verónica Ávila
Syntynyt: 4. huhtikuuta 1970 (ikä 54) Villa Carlos Paz, Argentiina
Kansalaisuus:   Argentiina
Uran tiedot
Pituus:  171 cm
Paino:  55 kg
Laji:  pituushyppy, kolmiloikka
Kilpauran kesto:  1984–1991
Saavutukset
Ennätykset:  6.61 (pituushyppy) 13.91 (kolmiloikka)
 Tietolaatikko päivitetty 16.2.2019 
Andrea Verónica Ávila (s. 4. huhtikuuta 1970 Villa Carlos Paz, Argentiina) on uransa lopettanut argentiinalainen pituushyppääjä ja kolmiloikkaaja. Hän pitää hallussaan Argentiinan ennätyksiä molemmissa lajeissa. Ávila kilpaili pituushypyssä vuosien 1996 ja 2000 olympiakisoissa sekä 1993, 1995 ja 1997 yleisurheilun maailmanmestaruuskilpailuissa jääden näissä kaikissa kuitenkin karsintoihin. Etelä-Amerikan mestaruuskilpailuihin Ávila osallistui viidesti ja voitti näissä kultaa kahdesti pituushypyssä ja kolmesti kolmiloikassa.
Saavutuksia > kultaa

1989 Etelä-Amerikan juniorimestaruuskilpailut (pituushyppy)
1990 South American Games (pituushyppy)
1993 Etelä-Amerikan mestaruuskilpailut (pituushyppy ja kolmiloikka)
1994 Ibero-American Championships (pituushyppy ja kolmiloikka)
1994 South American Games (pituushyppy ja kolmiloikka)
1995 Etelä-Amerikan mestaruuskilpailut (pituushyppy ja kolmiloikka)
1997 Etelä-Amerikan mestaruuskilpailut (kolmiloikka)
1998 Ibero-American Championships (pituushyppy)
1998 South American Games (kolmiloikka)
Saavutuksia > hopeaa

1984 Etelä-Amerikan juniorimestaruuskilpailut (4 x 100m viestijuoksu)
1989 Pan American juniorimestaruuskilpailut (pituushyppy)
1990 Ibero-American Championships (pituushyppy)
1995 Pan American Games (pituushyppy)
1997 Etelä-Amerikan mestaruuskilpailut (pituushyppy)
1998 South American Games (pituushyppy)
2000 Ibero-American Championships (pituushyppy)
Saavutuksia > pronssia

1987 Etelä-Amerikan juniorimestaruuskilpailut (pituushyppy)
1989 Etelä-Amerikan juniorimestaruuskilpailut (korkeushyppy)
1992 Ibero-American Championships (kolmiloikka)
1995 Pan American Games (kolmiloikka)
1999 Etelä-Amerikan mestaruuskilpailut (kolmiloikka)
Antti Tirkkonen

Antti Tirkkonen (s. 18. kesäkuuta 1971 Savonlinna) on suomalainen uransa päättänyt jääkiekkoilija. SaPKon kasvatti pelasi ensimmäiset miesten pelinsä kaudella 1988–89 silloisessa I-divisioonassa.
Puolustajan paikkaa pelaava Tirkkonen ehti vuosien varrella edustaa monia seuroja ympäri maailman. Kokemusta kertyi Suomesta, Ruotsista, Saksasta ja Yhdysvalloista. Kotoista SM-liigaa hän pelasi yhteensä 39 ottelua urallaan KalPan ja TuTon väreissä. Keväällä 1993 Vantaalla Tirkkonen teki SaPKon nousun takaisin I-divisioonaan ratkaisseen maalin one-timer lämärillä lähes nolla kulmasta, Tommi Turusen oivasta syötöstä.
Keväällä 2004 Tirkkonen päätti uransa ja ryhtyi SaPKon manageriksi. Seuraavalla kaudella veri veti kuitenkin kaukaloihin ja hän pelasi SaPKossa 25 ottelua. Kaudella 2005–2006 Tirkkosesta tuli SaPKon toimitusjohtaja. Kausi päättyi riemukkaasti, kun Tirkkosen kasaama SaPKo onnistui nousemaan heti Mestikseen.
Lempinimen "Aso" saanut Tirkkonen oli monien katsojien mieleen riskejä kaihtamattoman pelityylinsä vuoksi. Jalkakikat alimpana miehenä ja läpisyötöt välillä omankin maalin takaa aina hyökkäyssiniselle asti olivat tyypillistä "Asoa".
Aso Tirkkosen veli on entinen jääkiekkoilija ja jääkiekkovalmentaja Pekka Tirkkonen. Veljesten isä oli myös jääkiekkoilija, Paavo Tirkkonen ja setä Heikki Tirkkonen
Aiheesta muualla

Antti Tirkkonen Eurohockey.com. (englanniksi)
Antti Tirkkonen The Internet Hockey Databasessa (englanniksi)
Allen Toussaint

Allen Toussaint
Allen Toussaint (14. tammikuuta 1938 – 9. marraskuuta 2015) oli yhdysvaltalainen muusikko, lauluntekijä ja tuottaja, josta tuli yksi merkittävimpiä nimiä New Orleansin R&B-piireissä. Monet hänen lauluistaan tunnetaan niistä tehdyistä useista coverversioista; näitä ovat muiden muassa "Working in the Coalmine", "Ride Your Pony", "Brickyard Blues", "Get Out My Life Woman" ja "Everything I Do Gonna Be Funky".
Toussaint teki musiikkia muiden muassa Elvis Costellon, Neil Youngin, Eric Claptonin sekä monien jazzmuusikoiden kanssa.
Toussaint hyväksyttiin Rock and Roll Hall of Fameen vuonna 1998. Hän käytti myös peitenimeä Naomi Neville. Yksi esimerkki tällaisesta laulusta on "Ruler of My Heart", jonka levytti Irma Thomas ja myöhemmin Otis Redding nimellä "Pain in My Heart".
Toussaint sai Grammy-palkinnot Elvis Costellon kanssa tehdystä albumista River in Reverse 2007 sekä albumistaan The Bright Mississippi 2010.
Toussaint vieraili Pori Jazz -festivaaleilla 1994. Helsingin juhlaviikoilla hän antoi soolopianokonsertin 2011.
Hän kuoli 77 vuoden iässä Madridissa Espanjassa ollessaan kiertueella.
Diskografia

The Wild Sound of New Orleans (1958)
Toussaint (1971, aka From A Whisper To A Scream)
Life, Love and Faith (1972)
Southern Nights (1975)
Motion (1978)
I Love A Carnival Ball, Mr Mardi Gras Starring Allen Toussaint (1987)
Connected (1996)
A New Orleans Christmas (1997)
Allen Toussaint's Jazzity Project: Going Places (2004)
The Bright Mississippi (2009)
American Tunes (2016)
Aiheesta muualla

Wikimedia Commonsissa on kuvia tai muita tiedostoja aiheesta .
Allen Toussaintin muistokirjoitus Helsingin Sanomissa
Antromeeri

Kaupungit ovat antromeereja. English Bay, Vancouver
Antromeeri[lähde? ] eli antropogeeninen biomi on Ellisin & Ramankuttynselvennä 2008 esittämän maantieteellisen teorian mukaan biomi, jossa prosessit ovat ensisijaisesti ihmispopulaation funktioita. Ekosysteemit ja ihmistoiminta vuorovaikuttavat keskenään. Antromeeri on siis luonnon ja ihmistoiminnan yhdessä luoma alue ja kokonaisuus. Teoria esittää, että antomeerissa ihmistoiminta vaikuttaa enemmän kuin suurilmasto.
Sen mukaan noin 75 % maapallon jäättömästä maa-alasta on antromeerejä ja loput luonnonbiomeja. Ellis & Ramankuttyselvennä löysivät 18 eri luokkaa, esimerkiksi tiheä kaupunkiasutus, asuinalueiden metsä ja luontaisesti kasteltu viljelymaa. 18 antromeeria jaetaan viiteen pääluokkaan, jotka ovat: tiheä asutus, kylät, viljelysmaat, laidunmaat ja metsätalousalueet, mukaan lukien asutetut metsät. Teoriassa karttaruudut jaetaan luonnonvaraisiin ja antropogeenisiin luokkiin. Väentiheys ja maankäyttö puolestaan määräävät antromeerin antropogeenisissa ruuduissa.
Ellisin & Ramankuttyn teoriassalähde tarkemmin? vain kolmeen eri luokkaan jakautuvaa lähes koskematonta luontoa ei luokitella antromeereiksi. Suomessa sellaista on lähinnä Lapissa ja luonnonsuojelualueilla. Maailmalla monet vaikeasti tavoitettavat alueet ja luonnonoloiltaan ihmiselle epäsuotuisat alueet, kuten arktinen tundra, vuoristot, sademetsät tai aavikot ovat luonnontilaisiksi luokiteltuja. Kasvillisuuden nettoprimäärituotanto on usein vähäisempää luonnontilaisilla alueilla, lukuun ottamatta kirveenkoskemattomia metsiä Antromeereista nettoprimäärituotanto on vähäistä lähinnä vain ekstensiivisesti laidunnettuilla ruohikkoalueilla.
Suurimalla osalla maapallon alueista siis näkyy ihmisen kädenjälki voimakkaasti. Ihminen on luonut kokonaan uusia tai muokannut vahvasti ekosysteemejä esimerkiksi viljelemällä, laiduntamalla, kaskeamalla, säännöstelemällä järviä, ojittamalla soita, hakkaamalla metsiä ja rakentamalla kaupunkeja. Esimerkiksi suon ojituksessa se muuttuu talousmetsäksi ja koko ekosysteemi siis korvaantuu toisella. Talousmetsä ei ole enää luonnontilainen biomi, näin Ellis & Ramankuttyselvennä määrittelevät suurimman osan Suomea metsätalousalueiksi tai asuinalueiden metsäksi.
Ihmisen toiminta voi sekä lisätä että vähentää monimuotoisuutta. Esimerkiksi monet laidunnetut niityt ovat arvokkaita perinnebiotooppeja harvinaisine niittykasveineen. Kaupungitkin ovat antopogeenisia biomeja ja esimerkiksi puistoista voi löytyä yllättävän paljon harvinaisia lintuja ja niihin on istutettu usein monipuolista kasvillisuutta, kuten jaloja lehtipuita. Kaupunkien ekosysteemeitä tutkii kaupunkiekologia.
Asko Peltoniemi

Asko Antero Peltoniemi (s. 7. helmikuuta 1963 Ikaalinen) on suomalainen seiväshyppääjä. Hän edusti Valkeakosken Hakaa ja häntä valmensivat Aulis Kairento ja Jarmo Mäkelä.
Peltoniemi sijoittui viidenneksi 19-vuotiaiden EM-kilpailuissa Utrechtissa 1981. Göteborgin sisäratojen EM-kisoissa 1984 hän oli neljästoista tuloksella 520 cm. Stuttgartin EM-kilpailuissa 1986 hän sijoittui kahdenneksitoista ylitettyään 525 . Lievinin EM-hallikisoissa 1987 hän oli kahdeksas tuloksella 550 ja saman vuoden MM-hallikisoissa Indianapolisissa kolmastoista (tulos 530).
Peltoniemi sijoittui Soulin olympialaisissa 1988 yhdeksänneksi tuloksella 560 cm. Hän oli samalla sijalla myös Budapestin MM-hallikisoissa 1989 ja Glasgow’n EM-halleissa 1990 ylitettyään molemmissa kilpailuissa 540. Sevillan MM-hallikisoissa 1991 hän oli kolmastoista tuloksella 540. Barcelonan olympialaisissa 1992 hän sijoittui kuudenneksi tuloksella 560.
Peltoniemi voitti Suomen mestaruuden Hämeenlinnassa 1988 tuloksella 545 cm ja Jyväskylässä 1992 ylitettyään 560. SM-hopeaa hän sai Vaasassa 1986 ja Oulussa 1990 sekä SM-pronssia Porissa 1983. Sisäratojen Suomen mestaruuden hän voitti vuosina 1986, 1987, 1989, 1990 ja 1991 .
Peltoniemi hyppäsi ennätyksensä 572 cm Lempäälässä 2. kesäkuuta 1991. Hän paransi Suomen ennätystä ulkoradoilla kahdesti ja sisäradoilla viidesti.
Peltoniemi on työskennellyt paperimiehenä UPM Specialty Papers -yhtiön Tervasaaren tehtaalla. Hän kävi myös urheiluhierojakoulutuksen Kuortaneen urheiluopistolla vuonna 1987. Hän on toiminut myös seiväshyppyvalmentajana, sekä jalkapallojoukkue Hakan fysiikkavalmentajana vuosina 1996–2010.
Amadeus (nimi)

| Amadeus |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Amadeo, Amedée
Nimen alkuperä:  –
Infobox OKNimi-testi OK: 
Amadeus on miehen etunimi. Suomessa nimi Amadeus on kesäkuun 2019 loppuun mennessä annettu alle 300 miehelle. Nimen muotoja muissa kielissä ovat ainakin Amadeo ja Amedée
Tunnettuja Amadeus-nimisiä

Amadeus I (esp. Amadeo I de España, 1845–1890), Espanjan kuningas 1870–1873
Amadeus Lundberg (s. 1989), suomalainen laulaja, vuoden 2009 tangokuningas
Wolfgang Amadeus Mozart (1756–1791), itävaltalainen säveltäjä
Kuvitteellisia Amadeuksia

Amadeus, hahmo Charles M. Schulzin sarjakuvassa Tenavat
Mestari Amedée, Uuno Kailaan runokokoelmaan Uni ja kuolema (1931) sisältyvän samannimisen runon päähenkilö
Käännös suomeksi